Folketing
2004-01-22

Det her BMI-tal er jo noget, eksperterne har fastsat. Det er såmænd ikke det allervigtigste for mig, men det er selvfølgelig også for at have en målestok. Jeg tror, at mange har et stort problem. Jeg var på en ernæringskonference for nylig, hvor der blev fortalt om undersøgelser, der desværre viste, at børn ned til 3-års-alderen i børnehaven var underlagt mobning og udstødelse på grund af overvægt. Hvis vi ser de børn, der kommer på julemærkehjem, er de måske ikke ekstremt overvægtige, men har klart tendensen til det, og så mener jeg, det er et stort problem. Det er i hvert fald et frygteligt problem allerede som 3-årig at blive mobbet i en daginstitution på grund af overvægt.